
Mestský súd Košice 59Csp/288/2025 7125220249 30. 12. 2025 JUDr. Vladimír Dudík ECLI:SK:MSKE:2025:7125220249.1
Uznesenie Mestský súd Košice v spore žalobcu: Silverside Financial service, s.r.o., so sídlom Ružová dolina 6, Bratislava- mestská časť Ružinov, 821 08 Bratislava, IČO: 51 179 172, zastúpený: advokátska kancelária VIVID LEGAL s.r.o., so sídlom Plynárenská 7/A, 821 09 Bratislava, IČO: 36 807 915 proti žalovanému: A. B., nar. XX.X.XXXX, trvale bytom C. XXX/XX, XXX XX D. o zaplatenie 551,07 EUR s príslušenstvom, rozhodol: I Konanie zastavuje. odôvodnenie: 1. Žalobca žalobou doručenou tunajšiemu súdu dňa 24.11.2025 sa domáhal od žalovaného zaplatenia sumy istiny vo výške 551,07 Eur s príslušenstvom a náhrady trov konania. 2. Súd výzvou zo dňa 8.12.2025 žalobcu vyzval na zaplatenie súdneho poplatku za žalobu vo výške 25 € - položka č. 1 písm. a) Sadzobníka súdnych poplatkov v spojení s § 6 ods. 3 Zákona o súdnych poplatkoch v lehote 10 dní od doručenia výzvy. Súd žalobcu zároveň poučil, že ak nebude poplatok v určenej dobe zaplatený, súd konanie zastaví. (§ 10 ods. 1 zák. č. 71/92 Zb. v znení zmien a doplnkov). Pred zaplatením celého poplatku v správnej výške nemôže súd vo veci konať. 3. Výzva na zaplatenie súdneho poplatku bola doručená právnemu zástupcovi žalobcu dňa 9.12.2025. Súdny poplatok za žalobu žalobca doposiaľ nezaplatil. 4. Podľa § 5 ods. 1 písm. a) zákona č. 71/1992 Zb. o súdnych poplatkoch a poplatku za výpis z registra trestov v platnom znení (zákon o súdnych poplatkoch), poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 5. Podľa § 10 ods. 1 zák. č. 71/1992 Zb. o súdnych poplatkoch a poplatku za výpis z registra trestov, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 6. Podľa § 10 ods. 3 veta prvá zák. č. 71/1992 Zb. o súdnych poplatkoch a poplatku za výpis z registra trestov, prvoinštančný súd zruší uznesenie o zastavení konania pre nezaplatenie súdneho poplatku, ak bol súdny poplatok zaplatený v lehote určenej súdom podľa odseku 1 alebo ak sú na to dôvody podľa odseku 2. 7. Podľa § 14 ods. 4 zákona č. 71/1992 Zb. o súdnych poplatkoch, v konaní podľa tohto zákona koná a rozhoduje vyšší súdny úradník vrátane rozhodovania o zastavení konania. Sudca v konaní koná a
rozhoduje o sťažnostiach proti rozhodnutiam vyššieho súdneho úradníka. Ak sa sťažnosti vyhovie v plnom rozsahu, rozhodnutie nemusí obsahovať odôvodnenie. 8. Vzhľadom na zistenú skutočnosť, a to nezaplatenie súdneho poplatku za žalobu, súd v zmysle citovaného zákonného ustanovenia konanie zastavil. Poučenie: Proti tomuto uzneseniu nie je prípustné odvolanie (§ 14 ods.1 zákona o súdnych poplatkoch číslo 71/1992 Zb., v spojení s § 357 písm. a) Civilného sporového poriadku). Proti tomuto uzneseniu je prípustná sťažnosť v lehote do 15 dní odo dňa jeho doručenia na tunajšom súde v 2 písomných vyhotoveniach (§ 239 ods.1, § 242 Civilného sporového poriadku).Podľa § 239 ods. 2 Civilného sporového poriadku : Sťažnosť len proti dôvodom uznesenia nie je prípustná. Podľa § 240 Civilného sporového poriadku : Sťažnosť môže podať ten, v koho neprospech bolo uznesenie vydané. Podľa § 243 Civilného sporového poriadku : V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Podľa § 244 Civilného sporového poriadku : Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. Podľa § 14 ods. 3 zákona o súdnych poplatkoch : V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku.

